UPA แจงธุรกิจอสังหาฯชะลอตัวทำ Q3/59 ขาดทุนเพิ่ม 13%
UPA แจงธุรกิจอสังหาฯชะลอตัวทำ Q3/59 ขาดทุนเพิ่ม 13% มาที่ขาดทุน 24.64 ลบ.จากปีก่อนที่ขาดทุน 21.80 ลบ. ขณะที่ 9 เดือนแรก ขาดทุน 87.11 ลบ. ขาดทุนเพิ่มขึ้น 11% จากปีก่อนที่ขาดทุน 78.48 ลบ.
15 พ.ย. 2559

บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 24.64 ล้านบาท หรือขาดทุนสุทธิ 0.0037 บาทต่อหุ้น ขาดทุนเพิ่มขึ้น 13.04% จากช่วงเดียวกันของปีก่อนที่มีผลขาดทุนสุทธิ 21.80 ล้านบาท หรือขาดทุนสุทธิ 0.0033 บาทต่อหุ้น
ขณะที่ผลการดำเนินงานช่วง 9 เดือนแรกมีผลขาดทุนสุทธิ 87.11 ล้านบาท หรือขาดทุนสุทธิ 0.0131 บาทต่อหุ้น ขาดทุนเพิ่มขึ้น 10.99% จากช่วงเดียวกันของปีก่อนที่มีผลขาดทุนสุทธิ 78.48 ล้านบาท หรือขาดทุนสุทธิ 0.0122 บาทต่อหุ้น
โดยกำไรในไตรมาส 3/59 ที่ขาดทุนเพิ่มขึ้นจากช่วงเดียวกันของปีก่อนเนื่องจาก บริษัทมีค่าใช้จ่ายในการบริหารเพิ่มขึ้น มีหนี้สงสัยจะสูญในปี 58 เพิ่มขึ้น และมีการรับรู้ผลขาดทุนจากการลงทุนในบริษัท โดมแลนด์ เอสเตท ซึ่งได้รับผลกระทบจากการชะลอตัวของธุรกิจอสังหาริมทรัพย์ นอกจากนี้ยังมีต้นทุนทางการเงินมากขึ้นจากดอกเบี้ยกู้ยิมของบริษัทย่อย